CELEX: 62021TN0201
Language: ro
Date: 2021-04-06 00:00:00
Title: Cauza T-201/21: Acțiune introdusă la 6 aprilie 2021 – Covington & Burling și Van Vooren/Comisia

7.6.2021   
            
            
               RO
            
            
               Jurnalul Oficial al Uniunii Europene
            
            
               C 217/62
            
         
      Acțiune introdusă la 6 aprilie 2021 – Covington & Burling și Van Vooren/Comisia
      (Cauza T-201/21)
      (2021/C 217/78)
      Limba de procedură: engleza
      
         Părțile
      
      
         Reclamanți: Covington & Burling (Saint-Josse-ten-Noode, Belgia) și Bart Van Vooren (Meise, Belgia) (reprezentant: P. Diaz Gavier, avocat)
      
         Pârâtă: Comisia Europeană
      
         Concluziile
      
      Reclamanții solicită Tribunalului:
      
                  —
               
               
                  anularea deciziei Comisiei din 12 martie 2021 prin care s-a refuzat acordarea accesului la documentele solicitate (1) în temeiul Regulamentului privind transparența;
               
            
                  —
               
               
                  obligarea Comisiei să acorde imediat accesul la documentele solicitate și
               
            
                  —
               
               
                  obligarea Comisiei la plata cheltuielilor de judecată și a celorlalte cheltuieli efectuate de Covington în prezenta cauză.
               
            
         Motivele și principalele argumente
      
      În susținerea acțiunii, reclamanții invocă cinci motive.
      
                  1.
               
               
                  Primul motiv, întemeiat pe faptul că Comisia a săvârșit o eroare atunci când s-a întemeiat pe articolul 4 alineatul (3) a doua liniuță din Regulamentul privind transparența (2) pentru a-și justifica refuzul de a acorda accesul la documentele solicitate.
               
            
                  2.
               
               
                  Al doilea motiv, întemeiat pe faptul că, chiar dacă s-ar aplica articolul 4 alineatul (3) a doua liniuță din Regulamentul privind transparența sau orice alt motiv prevăzut la acest articol 4, Comisia nu a demonstrat modul în care documentele solicitate îndeplinesc condițiile necesare.
               
            
                  3.
               
               
                  Al treilea motiv, întemeiat pe faptul că Comisia a săvârșit o eroare atunci când s-a întemeiat pe Regulamentul privind procedura comitetelor (3) pentru a-și justifica refuzul de a acorda accesul la documentele solicitate.
               
            
                  4.
               
               
                  Al patrulea motiv, întemeiat pe faptul că Comisia a săvârșit o eroare atunci când s-a întemeiat pe Regulamentul de procedură standard pentru comitete pentru a-și justifica refuzul.
               
            
                  5.
               
               
                  Al cincilea motiv, întemeiat pe faptul că decizia atacată încalcă principiile generale de transparență și aduce atingere legitimității democratice a actelor de punere în aplicare.
               
            
         (1)  Notă: documentele solicitate privesc o procedură a comitetelor și, în special, documentele referitoare la modul în care anumite state membre au votat cu privire la proiectul de regulament al Comisiei de modificare a anexei III la Regulamentul (CE) nr. 1925/2006 al Parlamentului European și al Consiliului în ceea ce privește speciile botanice care conțin derivați de hidroxiantracen.
      
         (2)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).
      
         (3)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO 2011, L 55, p. 13).